બંને ટીમ વચ્ચે છેલ્લે મુકાબલો થયો ત્યારે ખાસ પ્રતિષ્ઠાનો સવાલ ન હતો પરંતુ આ વખતે વિજેતા ટીમ ફાઇનલમાં પ્રવેશનારી છે અને તેની પાસે કપ જીતવાની તક રહેવાની છે. છેલ્લે 1986ના મેક્સિકો વર્લ્ડ કપમાં ત્રીજા ક્રમ માટેની મેચમાં ફ્રાન્સની ટીમે બેલ્જિયમ સામે 4-2થી વિજય હાંસલ કર્યો હતો. બંને દેશ વચ્ચે કોઈ સ્પર્ધાત્મક મેચ રમાઈ હોય તેવી એ છેલ્લી મેચ હતી. ત્યારબાદ ફ્રાન્સ અને બેલ્જિયમ આઠ ઇન્ટરનેશનલ પ્રદર્શન મેચમાં સામસામે રમ્યા છે.